Fermandaranê HPGyî ra Botan Serdarî derheqê Hemleya 1ê Hezîrane de ANFyî rê qisey kerd.
Fermandar Botan Serdarî ard ziwan ke Hemleya 1ê Hezîran seba gerîlayan wayîra cayêkê girîngî ya. Serdarî vat: ''Komployê Mîyanneteweyî reyde ame waştene ke şarê kurdî û têgêrayîşê azadîye bêrê tasfîyekerdene. Mîyanê hemle de zaf embazê ma est bîyî. Prosesê Komployê 1999î de û Hemleya 1ê Hezîrane de teyna dewleta tirke ney hêzanê mîyanneteweyîyan ê gemarinan zî vera ma şer kerd. Ewro no şer dewam keno.
HPG vera ney bi ruhê Hemleya 1ê Hezîrane bi profesyonelî û taktîkelî şer keno. Ewro Zap, Avaşîn, Metîna û Heftanîn de ruhê 1ê Hezîrane est o. PKK bi ruhê Hemleya 1ê Hezîrane her ke şino hîna beno bihêz û ver bi serkewtişî şino. Dewleta tirke xêrê Hemleya 1ê Hezîrane ra nêeşkaye armancanê xo bîyara ca. Ma soz danê ke sey HPGyî bi ruhê 1ê Hezîrane pê pêro hêzê xo vera faşîzmî têkoşînê topyekûnî bikerê.''
